section_heading: Životopis
paragraph_text: Papa Ivan I. rođen je 470. u provinciji Sieni (ili "Castello di Serena", kod Chiusdina), u talijanskoj regiji Toskani. Za vrijeme njegovog pontifikata bio je veliki sukob kralja Ostrogota te vladara Italije Teodorika Velikog i bizantskog cara Justinijana I. Velikog. Justinijan je u Bizantu pripremao ponovno uspostavljanje carskog autoriteta. Papa Ivan I. je nakon izbora poslao delegaciju caru povodom njegova prelaska na kršćanstvo. Kasnije je i sam papa putovao u Carigrad gdje mu je priređen veličanstveni doček. Tom prigodom je papa okrunio Justinijana I. za cara.